ฮั่งเส็งปิดเช้าพุ่ง 299.56 จุด ขานรับหุ้นสหรัฐทำนิวไฮ
ฮั่งเส็งปิดเช้าพุ่ง 299.56 จุด ขานรับหุ้นสหรัฐทำนิวไฮ
15 ก.พ. 2560

ดัชนีฮั่งเส็งตลาดหุ้นฮ่องกงปิดเช้าทะยานแข็งแกร่ง โดยดัชนีฮั่งเส็งเพิ่มขึ้น 299.56 จุด หรือ 1.26% ปิดภาคเช้าที่ 24,002.57 จุดหลังจากที่ 3 ดัชนีหลักในตลาดหุ้นนิวยอร์กทำสถิติปิดที่ระดับสูงสุดติดต่อกันเป็นวันที่ 4 เมื่อคืนนี้ เนื่องจากหุ้นกลุ่มธนาคารทะยานขึ้นอย่างแข็งแกร่ง ขานรับถ้อยแถลงของนางเจเน็ต เยลเลน ประธานธนาคารกลางสหรัฐ (เฟด) ที่ส่งสัญญาณการปรับขึ้นอัตราดอกเบี้ย
ทั้งนี้ ประธานเฟดกล่าวว่า การรอเป็นเวลานานเกินไปเพื่อปรับขึ้นอัตราดอกเบี้ยนั้น อาจจะส่งผลกระทบต่อเศรษฐกิจ และอาจทำให้เฟดต้องขึ้นอัตราดอกเบี้ยเร็วขึ้น ซึ่งจะเสี่ยงต่อการกระทบตลาดการเงิน และฉุดเศรษฐกิจให้เข้าสู่ภาวะถดถอย